Jean Paulhan
Jean Paulhan var en indflydelsesrig fransk litterat med hovedvirke som redaktør og kritiker. Fra 1925 til sin død stod han i spidsen for det vigtige litterære tidsskrift La Nouvelle Revue française, kun afbrudt af besættelsestiden, hvor han var medstifter og udgiver af Lettres françaises.
Paulhan var også forfatter og udgav i 1917 sin første fortælling, Le Guerrier appliqué, om sine krigsoplevelser. Senere fulgte flere essaysamlinger om litteraturens muligheder, ikke mindst Les Fleurs de Tarbes ou la Terreur dans les lettres (1941), som begejstrede Maurice Blanchot, og hvor Paulhan teoretiserer kritisk over litteraturens muligheder i det 20. århundrede